L'Organització Internacional del Treball (OIT) va celebrar el 10 de juny passat la 108a Reunió de la Conferència Internacional del Treball i, durant el discurs inaugural, Guy Ryder, director general de l'OIT va exposar que "...
El futur del treball no està predeterminat i no el decidiran ni robots ni la intel·ligència artificial ".
Les paraules del director general són una mostra de la inquietud que genera la irrupció de la quarta revolució industrial, que ja vivim actualment i que té com a element central de transformació el desenvolupament de la intel·ligència artificial (IA).
El desenvolupament de la IA pot generar beneficis socials i ambientals molt importants, com ara:
En aquesta mateixa línia, la IA també pot ajudar a assolir els Objectius de Desenvolupament Sostenible de l'Agenda 2030 de les Nacions Unides, tal com va poder comprovar Amina Mohamed, vicesecretària general d'aquesta organització mundial, en una conversa que va mantenir amb Sophia, un robot intel·ligent, durant una reunió entre persones expertes de diversos sectors i alts funcionariats de l'ONU l'any 2017.
Sophia va declarar que "La IA pot aconseguir més resultats amb menys recursos.
Així que nosaltres, si som més intel·ligents i ens enfoquem en coses positives, podríem ajudar a distribuir eficaçment els recursos disponibles al planeta com el menjar i l'energia".
No obstant això, el desenvolupament de la IA també genera una sèrie de reptes que van més enllà de la tecnologia.
En paraules d'Audrey Azoulay, directora general de la UNESCO, expressades durant la conferència " Principis per a la intel·ligència artificial: cap a un enfocament humanístic? ": "...
Els desafiaments que planteja la intel·ligència artificial concerneixen la nostra pròpia humanitat; són dilemes científics, polítics, filosòfics i ètics"; " Ha arribat el moment de definir uns principis ètics per emmarcar aquesta disrupció tècnica i assegurar-nos que la intel·ligència artificial estigui al servei dels interessos col·lectius i reposi en valors humanistes", va afegir.
De fet, hi ha diversos organismes internacionals que ja han començat a impulsar iniciatives per orientar un desenvolupament ètic i responsable de la intel·ligència artificial.
Concretament, el 22 de maig passat, 42 països van adoptar els nous " Principis de desenvolupament responsable d'IA elaborats per l'OCDE ".
Aquests principis, en resum, afirmen que:
Aquests principis segueixen la línia marcada per la proposta que va llençar la Unió Europea amb la seva Guia ètica per una IA de confiança.
Aquesta guia inclou 7 principis ètics i, de manera resumida, proposa que el desenvolupament d'una IA de confiança hauria de ser ètica, legal i robusta.
Més enllà dels reptes ètics i legals de la IA, resulta molt rellevant l'impacte que pot tenir el seu desenvolupament en el món laboral i més concretament en l'assoliment de l'ODS 8, "Treball decent i creixement econòmic ".
En aquest sentit, l'OIT, en el seu informe " Treballar per un futur més prometedor ", posa sobre la taula el fet que el desenvolupament de la IA crearà nous llocs de treball, però també en destruirà, i remarca la importància de prendre mesures per fer-ne un desenvolupament inclusiu, que no deixi ningú endarrere.
Al mateix temps, se suma a demanar un enfocament de la IA "sota control humà" que garanteixi que les decisions que afecten el treball siguin preses per persones en favor d'un treball decent (ODS 8).
En un àmbit més local, a principis d'any el conseller de Polítiques Digitals i Administració Pública de la Generalitat de Catalunya, Jordi Puigneró, va anunciar l'elaboració i l'impuls d'una estratègia IA multisectorial, transversal i centrada en les persones que tindrà l'Administració pública com a primer camp de proves i amb la qual col·laborarà el sector públic i privat, institucions de recerca i universitats.
Aquest Pla estratègic d'intel·ligència artificial, 'Catalonia.AI', farà front als reptes que implica aquesta tecnologia i permetrà construir l'ecosistema necessari per desenvolupar una indústria de primer ordre.
Organismes com l'OCDE i la Unió Europea impulsen iniciatives per marcar unes directrius ètiques en el desenvolupament de la IA, mentre que l'Organització Internacional del Treball remarca la importància que el seu desenvolupament col·labori en la creació d'un treball decent.